生日冇異性邀約 崔碧珈新加坡大晒噴血水着
2024年05月29日 04:01
東網電視
更多新聞短片
本月27日是藝人崔碧珈（Anita）的正日生日，近期驛馬星動的她透露剛由新加坡返港一天跟母親及朋友慶祝生日，第二天便出發到美國洛杉磯旅遊，Anita表示：「我早前拍咗一部新加坡電影叫《小販之王》，電影插曲《跌傷》由我首度作曲及作詞兼主演，所以我有段時間喺當地同馬來西亞做宣傳，後來仲留低咗喺新加坡放假，食吓嘢同游吓水，今次回港主要係見屋企人，同佢哋一齊食餐飯慶祝生日，生日願望係工作順利，心想事成，自己同家人身體健康，咁就好滿足。（有冇追求者約你食生日飯？）冇，感情生活都係空白，專注工作，感情隨緣。（收到咩禮物？）朋友送咗玫瑰花熊仔畀我，我都係第一次收到。（男性朋友定女性朋友送？）係女，哈哈！」Anita表示在新加坡休息期間主要享受日光浴與游水，穿上一件頭泳裝的她大晒好身材，見她比之前清減不少，她說：「可能游水游得多，加上夏天，所以有刻意減肥。」最難得是瘦身不瘦胸，身材得天獨厚。